Abena Amoah bụ otu n'ime ndị isi ụmụ nwanyị Ghana na-ahụ maka ego, itinye ego na inye ndụmọdụ gbasara ego. Na Julaị 15, 2020, a họpụtara ya ka ọ bụrụ osote onye isi nchịkwa nke Ghana Stock Exchange. N'ọnọdụ a, Nwada Amoah na-ahụ maka ọrụ a na-arụ na ụlọ ọrụ mgbanwe ego ahu yana inyere onye isi njikwa aka ịkọwapụta na imejuputa atumatu n'ụlọ ọrụ mgbanwe ego ahu. Tupu nhọpụta a, Abena bụ onye isi ọrụ maka Baobab Advisors, ụlọ ọrụ Na-Enye ndụmọdụ gbasara ego ọ tọrọ nke ọ bu ya tọrọ ntọala ya. Amoah jere ozi na bọọdụ nke ụlọọrụ Wapic Insurance Limited (Ghana), Access Bank Limited (Ghana) nakwa African Women's Development Fund . Ọ natara nrite Newmont Gold Ghana Highest Award for Excellence na National Youth Excellence Awards na 2006. Edepụtara ya dị ka otu n'ime ụmụ nwanyị otu nari kacha pụta ìhè ndị ọchụnta ego na Ghana n'afọ 2016. Abena Amoah gụsịrị akwụkwọ na Mahadum Ghana Business School na klaasị mbụ ma nweta nzere bachelọ na nchịkwa.